*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Rīgā Nr. 2017. gada \_\_.\_\_\_\_\_

**.§**

**Informatīvais ziņojums "Par atļauju Tieslietu ministrijai uzņemties papildu saistības un īstenot projektu, piesaistot finansējumu no ārvalstu finanšu instrumentiem"**

1. Pieņemt zināšanai iesniegto informatīvo ziņojumu.

2. Atļaut Tieslietu ministrijai uzņemties ilgtermiņa saistības Eiropas Savienības finansēto institūciju stiprināšanas programmu mērķsadarbības projekta tieslietu jomā Ukrainā projekta "Ukrainas Augstākās tiesas institucionālās kapacitātes stiprināšana cilvēktiesību aizsardzības jomā nacionālā līmenī" īstenošanai 2017.–2019. gadā 238 399 *euro* apmērā (t.sk. valsts budžeta priekšfinansējums 21 673 *euro)*:

2.1. 2017. gadā 84 749 *euro* apmērā;

2.2. 2018. gadā 121 576 *euro* apmērā (t.sk. valsts budžeta priekšfinansējums 11 272 *euro)*;

2.3. 2019. gadā 32 074 *euro* apmērā (t.sk. valsts budžeta priekšfinansējums 10 401 *euro)*, savukārt 21 673 *euro* paredzēt kā līdzekļu atmaksu valsts budžetā.

3. Projekta "Ukrainas Augstākās tiesas institucionālās kapacitātes stiprināšana cilvēktiesību aizsardzības jomā nacionālā līmenī" īstenošanai nepieciešamo priekšfinansējumu 2018. gadā 11 272 *euro* apmērā un 2019. gadā 10 401 *euro* apmērā pārdalīt no budžeta 74. resora "Gadskārtējā valsts budžeta izpildes procesā pārdalāmais finansējums" 80.00.00. programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai".

4. Tieslietu ministrijai normatīvajos aktos noteiktajā kārtībā sagatavot un iesniegt Finanšu ministrijā priekšlikumus apropriācijas palielināšanai atbilstoši šā protokollēmuma 2.1. apakšpunktam.

5. Finanšu ministrijai precizēt Tieslietu ministrijas pamatbudžeta bāzes izdevumus 2018.–2019. gadam atbilstoši informatīvajā ziņojumā iekļautajai informācijai.

Ministru prezidents Māris Kučinskis

Valsts kancelejas direktors Mārtiņš Krieviņš

Iesniedzējs:

tieslietu ministrs Dzintars Rasnačs

15.02.2017. 14:57

244

A. Zvirgzda-Supe

67036848, arta.zvirgzda-supe@tm.gov.lv